钦定古今图书集成/明伦汇编/交谊典/第031卷 > 宋胡大初昼帘绪论 > 《诒孔中丞奂》陈江总
## 钦定古今图书集成/明伦汇编/交谊典/第031卷 > 宋胡大初昼帘绪论 > 《诒孔中丞奂》陈江总

“我行五岭表，辞乡二十年。闻莺欲动咏，披雾即依然。
畴昔同寮采，今随年代改。借问藏书处，唯君故人在。
故人名宦高，霜简肃权豪。谁知怀九叹，徒然泣二毛。”
“步出东郊望，心游江海上。遇物便今古，何为不惆怅。
初晴原野开，宿雨润条枚。丛花曙后发，一鸟雾中来。
淹留兰蕙苑，吟啸芳菲晚。忘怀静躁间，自觉风尘远。
‘白社聊可依，青山乍采薇’。”锺牙乃得性，语默岂同归。